Daar is egter geen groter eensaamheid as om van God verlate te wees nie. Ek wonder soms hoeveel mense gedurig na geselskap soek om juis daardie gevoel van verlatenheid te probeer ontwyk? En ironies genoeg is die uitweg hiervoor om juis genoeg tyd in te ruim in u lewe om uself met God af te sonder en alleen met Hom te vergader.
Noag daarenteen was‘n man wat vir God in sy lewe tyd gemaak het. God was vir hom ‘n prioriteit in sy lewe en daarom het Noag ‘n gesonde verhouding met God gehad. En so het God dan ook sy plan om die aarde te verwoes aan Noag bekend gemaak. God het besluit om hierdie man wat so na aan Hom geleef het se lewe te spaar wanneer sy strafgerig voltrek sou word. God het nie alleen Noag se lewe nie, maar ook die lewens van diegene wat deel van sy huis was, gespaar. Hierdie man wat sy lewe met God gedeel het kon as instrument in God se Hand gebruik word. Noag het ‘n gehoorsame dienskneg en bruikbare instrument in God se Raadsplan geword.